Карэспандэнт: Вядома, што ў чэрвені 1941 года нямецкія фашысты зрабілі па крэпасці 31 стрэл з артылерыйскай сістэмы “ТОР” снарадамі больш за тону вагой. 2 снарады заклініла, яшчэ два не разарваліся – адзін трапіў у раку, другі, паводле ўласнай інфармацыі, зарыўся ў глебу без выбуху. Утварылася 29 варонак глыбінёй 5 і дыяметрам 15 метраў. Перад прыездам Гітлера і Мусаліні ў жніўні 1941 года крэпасць “зачысцілі” ад магчымых салдатаў праціўніка, але і проста санітарна: каб не было цяжкага паху, загінулых чырвонаармейцаў, а таксама жывёл паскідалі ў гэтыя варонкі і засыпалі ўпоравень з зямлёй. Летась адну варонку раскапалі, знайшлі 58 парэшткаў, 4 абаронцы крэпасці сталі вядомыя. Скажыце, а як з пазасталымі варонкамі? Ці будуць шукаць і перазахоўваць яшчэ?